Document ID: 32011D0291

DEĊIŻJONI TAL-KUMMISSJONI
tas-26 ta’ April 2011
dwar speċifikazzjoni teknika għall-interoperabilità fir-rigward tas-subsistema “Lokomotivi u vetturi ferrovjarji għat-trasport tal-passiġġieri” tas-sistema konvenzjonali trans-Ewropea tal-ferroviji
(notifikata bid-dokument numru C(2011) 2737)
(Test b’relevanza għaż-ŻEE)
(2011/291/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2008/57/KE tal-Parlament Ewropew u tal-Kunsill tas-17 ta’ Ġunju 2008 dwar l-interoperabilità tas-sistema ferrovjarja fil-Komunità (1), u b'mod partikolari l-Artikolu 6(1) tagħha,
Billi,
(1)
Skont l-Artikolu 2(e) u l-Anness II tad-Direttiva 2008/57/KE, is-sistema ferrovjarja tinqasam f'subsistemi strutturali u funzjonali, inkluża subsistema tal-vetturi ferrovjarji.
(2)
Permezz tad-Deċiżjoni C (2006) 124 finali tad-9 ta’ Frar 2007, il-Kummissjoni tat mandat lill-Aġenzija Ewropea għall-Ferroviji (l-Aġenzija) biex tiżviluppa speċifikazzjonijiet tekniċi għall-interoperabilità (TSI) skont id-Direttiva 2001/16/KE tal-Parlament Ewropew u tal-Kunsill tad-19 ta’ Marzu 2001 fuq l-interoperabilità tas-sistema konvenzjonali trans-Ewropea tal-ferroviji (2). Skont it-termini ta’ dak il-mandat, l-Aġenzija ntalbet tfassal l-abbozzi ta’ TSI relatati mal-vetturi tal-passiġġieri u mal-lokomottivi u l-unitajiet tat-trazzjoni, b'rabta mas-subsistema tal-vetturi ferrovjarji tas-sistema ferrovjarja konvenzjonali.
(3)
L-ispeċifikazzjonijiet tekniċi għall-interoperabilità (TSI - Technical Specifications for Interoperability) huma speċifikazzjonijiet adottati skont id-Direttiva 2008/57/KE. It-TSI li għandhom jitfasslu minn din id-Deċiżjoni għandhom ikopru s-subsistema tal-vetturi ferrovjarji sabiex jiġu sodisfatti r-rekwiżiti essenzjali u tiġi żgurata l-interoperabilità tas-sistema ferrovjarja.
(4)
It-TSI dwar il-vetturi ferrovjarji li se titfassal minn din id-Deċiżjoni ma titrattax għal kollox ir-rekwiżiti essenzjali kollha. Skont l-Artikolu 5(6) tad-Direttiva 2008/57/KE, aspetti tekniċi li mhumiex koperti għandhom ikunu identifikati bħala punti miftuħa.
(5)
It-TSI dwar il-vetturi ferrovjarji għandha tirreferi għad-Deċiżjoni tal-Kummissjoni 2010/713/UE tad-9 ta’ Novembru 2010 dwar moduli għall-proċeduri għall-valutazzjoni tal-konformità, l-idoneità għall-użu u għall-verifika tal-KE li għandhom jintużaw fl-ispeċifikazzjonijiet tekniċi għall-interoperabilità adottati skont id-Direttiva 2008/57/KE tal-Parlament Ewropew u tal-Kunsill (3).
(6)
Skont l-Artikolu 17(3) tad-Direttiva 2008/57/KE, l-Istati Membri għandhom jinnotifikaw lill-Kummissjoni u lill-Istati Membri l-oħra dwar il-proċeduri għall-valutazzjoni tal-konformità u għall-verifika li għandhom jintużaw għall-każijiet speċifiċi, kif ukoll dwar l-entitajiet responsabbli mit-twettiq ta’ dawn il-proċeduri.
(7)
Id-Deċiżjoni tal-Kummissjoni 2008/163/KE tal-20 ta’ Diċembru 2007 dwar speċifikazzjoni teknika għall-interoperabbiltà (STI) [TSI] rigward is-sikurezza fil-mini ferrovjarji fis-sistema konvenzjonali trans-Ewropea tal-ferroviji u ta’ veloċità għolja (4), tinkludi fl-ambitu tagha xi rekwiżiti tal-vetturi ferrovjarji li joperaw fis-sistema ferrovjarja konvenzjonali. Id-Deċiżjoni 2008/163/KEE għandha għalhekk tiġi emendata.
(8)
It-TSI dwar il-vetturi ferrovjarji għad-dispożizzjonijiet ta’ TSI rilevanti oħra li jistgħu jkunu applikabbli għas-subsistemi tal-vetturi ferrovjarji.
(9)
It-TSI dwar il-vetturi ferrovjarji ma għandhiex timponi l-użu ta’ teknoloġiji jew soluzzjonijiet tekniċi speċifiċi għajr fejn dan ikun strettament meħtieġ għall-interoperabilità tas-sistema ferrovjarja fl-Unjoni Ewropea.
(10)
Skont l-Artikolu 11(5) tad-Direttiva 2008/57/KE, it-TSI dwar il-vetturi ferrovjarji għandha tippermetti, għal perjodu limitat, li l-kostitwenti tal-interoperabilità jkunu inkorporati f'subsistemi mingħajr ċertifikazzjoni, jekk jiġu sodisfatti ċerti kundizzjonijiet.
(11)
Sew biex tiġi inkoraġġita l-innovazzjoni, kif ukoll biex titqies l-esperjenza miksuba, din id-Deċiżjoni għandha tkun suġġetta għal reviżjoni perjodika.
(12)
Id-dispożizzjonijiet ta’ din id-Deċiżjoni huma konformi mal-opinjoni tal-Kumitat stabbilit bl-Artikolu 21 tad-Direttiva tal-Kunsill 96/48/KE (5),
ADOTTAT DIN ID-DEĊIŻJONI:
Artikolu 1
L-Ispeċifikazzjoni Teknika għall-Interoperabilità (“TSI”) marbuta mas-subsistema “Lokomotivi u vetturi ferrovjarji għat-trasport tal-passiġġieri” tas-sistema konvenzjonali trans-Ewropea tal-ferroviji kif stipulat fl-Anness hija b'hekk adottata.
Artikolu 2
1. It-TSI stipulata fl-Anness għandha tapplika għall-vetturi ferrovjarji ġodda kollha tas-sistema konvenzjonali trans-Ewropea tal-ferroviji kif iddefinita fl-Anness I għad-Direttiva 2008/57/KE. L-ambitu ġeografiku u tekniku ta’ din id-Deċiżjoni huwa stipulat fit-Taqsimiet 1.1 u 1.2 tal-Anness.
It-TSI stipulata fl-Anness għandha wkoll tapplika għall-vetturi ferrovjarji eżistenti meta tkun suġġetta għat-tiġdid jew l-immodernizzar skont l-Artikolu 20 tad-Direttiva 2008/57/KE.
2. Sal-1 ta’ Ġunju 2017, l-applikazzjoni ta’ din it-TSI m'għandhiex tkun obbligatorja għall-vetturi ferrovjarji li ġejjin:
(a)
proġetti fi stadju avvanzat ta’ żvilupp, kif imsemmi fil-klawżola 7.1.1.2.2 tat-TSI stipulata fl-Anness,
(b)
kuntratti li qegħdin jitwettqu, kif imsemmi fil-klawżola 7.1.1.2.3 tat-TSI stipulata fl-Anness,
(c)
Vetturi ferrovjarji ta’ disinn eżistenti, kif imsemmi fil-klawżola 7.1.1.2.4 tat-TSI stipulata fl-Anness,
Artikolu 3
1. Fir-rigward ta’ dawk il-kwistjonijiet ikklassifikati bħala punti miftuħa stipulati fit-TSI għall-Anness, il-kundizzjonijiet li għandhom ikunu sodisfatti għall-verifika tal-interoperabbiltà skont l-Artikolu 17(2) tad-Direttiva 2008/57/KE għandhom ikunu dawk ir-regoli tekniċi applikabbli li jintużaw fl-Istat Membru li jawtorizza t-tqegħid fis-servizz tas-subsistema koperta b'din id-Deċiżjoni.
2. Kull Stat Membru għandu jinnotifika lill-Istati Membri l-oħra u lill-Kummissjoni fi żmien sitt xhur min-notifika ta’ din id-Deċiżjoni:
(a)
ir-regoli tekniċi applikabbli msemmija fil-paragrafu 1;
(b)
il-proċeduri tal-valutazzjoni tal-konformità u tal-verifika li għandhom jiġu applikati rigward l-applikazzjoni tar-regoli tekniċi msemmija fil-paragrafu 1;
(c)
l-entitajiet li jaħtar biex iwettqu l-proċeduri għall-valutazzjoni tal-konformità u għall-verifika tal-punti mhux konklużi msemmija fil-paragrafu 1.
3. Fir-rigward tar-regoli nazzjonali applikabbli għall-vetturi kategorizzati għall-użu nazzjonali fit-taqsima 4.2.3.5.2.2, japplika wkoll il-paragrafu 2 ta’ dan l-artikolu.
Artikolu 4
1. Fir-rigward ta’ dawk il-kwistjonijiet li jkunu kklassifikati bħala każijiet speċifiċi stipulati fit-Taqsima 7 tat-TSI tal-Anness, il-kundizzjonijiet li għandhom ikunu ssodisfati għall-verifika tal-interoperabilità skont l-Artikolu 17(2) tad-Direttiva 2008/57/KE għandhom ikunu dawk ir-regoli tekniċi applikabbli li jintużaw fl-Istat Membru li jawtorizza t-tqegħid fis-servizz tas-subsistema koperta b'din id-Deċiżjoni.
2. Kull Stat Membru għandu jinnotifika lill-Istati Membri l-oħra u lill-Kummissjoni fi żmien sitt xhur min-notifika ta’ din id-Deċiżjoni:
(a)
ir-regoli tekniċi applikabbli msemmija fil-paragrafu 1;
(b)
il-proċeduri tal-valutazzjoni tal-konformità u tal-verifika li għandhom jiġu applikati rigward l-applikazzjoni tar-regoli tekniċi msemmija fil-paragrafu 1;
(c)
l-entitajiet li jaħtar biex iwettqu l-proċeduri għall-valutazzjoni tal-konformità u għall-verifika tal-każijiet speċifiċi msemmija fil-paragrafu 1.
Artikolu 5
Il-proċeduri għall-valutazzjoni tal-konformità, l-idoneità għall-użu u għall-verifika tal-KE stipulati fil-Kapitolu 6 tat-TSI tal-Anness għandhom ikunu bbażati fuq il-moduli ddefiniti fid-Deċiżjoni 2010/713/UE.
Artikolu 6
1. Ċertifikat KE ta’ verifika għal subsistema li fiha kostitwenti tal-interoperabilità li m'għandhomx Dikjarazzjoni KE tal-konformità jew tal-idoneità għall-użu jista' jinħareġ waqt perjodu ta’ transizzjoni ta’ sitt snin mid-data tal-applikazzjoni ta’ din id-Deċiżjoni, bil-kundizzjoni li jiġu sodisfatti d-dispożizzjonijiet stipulati fit-Taqsima 6.3 tal-Anness.
2. Il-produzzjoni jew l-immodernizzar/tiġdid tas-subsistema bl-użu ta’ kostitwenti tal-interoperabilità mhux iċċertifikati għandha titlesta fil-perjodu ta’ tranżizzjoni, inkluż it-tqegħid fis-servizz.
3. Waqt il-perjodu ta’ tranżizzjoni, l-Istati Membri għandhom jiżguraw li:
(a)
r-raġunijiet għan-non-ċertifikazzjoni tal-kostitwenti tal-interoperabbiltà jiġu identifikati kif xieraq fil-proċedura ta’ verifika msemmija fil-paragrafu 1;
(b)
id-dettalji tal-kostitwenti tal-interoperabbiltà li ma jiġux iċċertifikati u r-raġunijiet għalfejn ma ġewx iċċertifikati, inkluż l-applikazzjonijiet tar-regoli nazzjonali indikati fl-Artikolu 17 tad-Direttiva 2008/57/KE, jiġu inklużi mill-Awtoritajiet Nazzjonali tas-Sikurezza fir-rapport imsemmi fl-Artikolu 18 tad-Direttiva 2004/49/KE tal-Parlament Ewropew u tal-Kunsill (6).
4. Wara l-perjodu ta’ tranżizzjoni, u bl-eċċezzjonijiet li t-Taqsima 6.3.3 tippermetti għall-manutenzjoni, il-kostitwenti tal-interoperabilità għandhom ikunu koperti permezz tad-Dikjarazzjoni tal-KE tal-konformità u/jew idoneità għall-użu qabel ma jkunu jistgħu jiddaħħlu fis-subsistema.
Artikolu 7
Fir-rigward tal-vetturi ferrovjarji kkonċernati minn proġetti fi stadju avvanzat ta’ żvilupp, kull Stat Membru għandu jikkomunika lill-Kummissjoni fi żmien sena mid-dħul fis-seħħ tad-Deċiżjoni, lista ta’ proġetti li qed iseħħu fit-territorju tiegħu u li qegħdin fi stat avvanzat ta’ żvilupp.
Artikolu 8
Emendi għad-Deċiżjoni 2008/163/KE
Id-Deċiżjoni 2008/163/KE hija emendata kif ġej:
(1)
It-test li ġej jiddaħħal fit-tieni paragrafu tal-punt 4.2.5.1 Material properties for rolling stock:
“In addition, the requirements of clause 4.2.10.2 (Material requirements) of the CR LOC&PAS TSI shall apply to CR rolling stock”. [l-Anness mhux disponibbli bil-Malti]
(2)
Il-punt 4.5.2.4 hu mibdul b'dan li ġej:
“4.2.5.4
Fire barriers for passenger rolling stock
-
The requirements of clause 4.2.7.2.3.3 (Fire resistance) of the high speed RST TSI apply to HS rolling stock.
-
The requirements of clause 4.2.7.2.3.3 (Fire resistance) of the high speed RST TSI and the requirements of clause 4.2.10.5 (Fire barriers) of the conventional LOC&PAS TSI apply to CR rolling stock.”[l-Anness mhux disponibbli bil-Malti]
(3)
Il-punt 4.5.2.7 hu mibdul b'dan li ġej:
“4.2.5.7
Communication means on trains
-
The requirements of clause 4.2.5.1 (Public address system) of the high speed RST TSI apply to HS rolling stock.
-
The requirements of clause 4.2.5.2 (Public address system: audible communication system) of the conventional LOC&PAS TSI apply to CR rolling stock.”[l-Anness mhux disponibbli bil-Malti]
(4)
Il-punt 4.5.2.8 hu mibdul b'dan li ġej:
“4.2.5.8
Emergency brake override
-
The requirements in clause 4.2.5.3 (Passenger alarm) of the high speed RST TSI apply to HS rolling stock.
-
The requirements in clause 4.2.5.3 (Passenger alarm: functional requirements) of the conventional LOC&PAS TSI apply to CR rolling stock.”[l-Anness mhux disponibbli bil-Malti]
(5)
Il-punt 4.2.5.11.1 jinbidel b'dan li ġej:
“4.2.5.11.1
Passengers' emergency exits
-
The requirements in clause 4.2.7.1.1 (Passengers' emergency exits) of the high speed RST TSI apply to HS rolling stock.
-
The requirements in clause 4.2.10.4 (Passenger evacuation) of the conventional LOC&PAS TSI apply to CR rolling stock.”[l-Anness mhux disponibbli bil-Malti]
Artikolu 9
Din id-Deċiżjoni għandha tapplika mill-1 ta’ Ġunju 2011.
Artikolu 10
Din id-Deċiżjoni hija indirizzata lill-Istati Membri.
Magħmul fi Brussell, is-26 ta’ April 2011.

Labels: 7
8
15